Blogi : Vedetään vähän henkeä välillä - Astro.fi
Kesäkuun viimeinen viikko antaa mahdollisuuden rauhoittaa tahtia ja hengähtää Marsin etääntyessä oppositiosta Plutoon. Paineen tunne helpottaa yleisellä tasolla ja voimme paremmin nauttia, ellei lomatunnelmista, niin kesätunnelmista kuitenkin. Luonto on nyt parhaimmillaan ja sen helmaan olisi syytä heittäytyä aina kun suinkin mahdollista.
Merkurius tulee tällä viikolla Leijonan merkkiin ja tuo kaikkeen kommunikaatioon paljon lisää valoa ja energiaa. Aurinko, lämpö ja kauniit rantamaisemat herättävät uusia oivalluksia, joille tulisi antaa mahdollisuus kehittyä konkretian tasolle saakka tämän viikon kuluessa. Ensi viikolla Merkurius aloittaa perääntymisen ja silloin ehtii loistavasti korjailla kaikkea sellaista, mitä ei innostuksen huumassa ehdi ottaa huomioon. Tällä viikolla olisi lyötävä hyväksymisleimaa uusille ideoille ilman tiukkaa kontrollia.
Saturnus Kuun laskusolmulla vaatimalla vaatii pitämään huolta omasta jaksamisesta ja siirtymään rennompaan vaiheeseen elämässä. Kaikenlaiset oireet on syytä noteerata korkealle ja olla valmis helpottamaan omaa oloa sitä enemmän, mitä voimakkaammin kehoa reagoi. Nyt ei ole varaa venyttää kropan sietokykyä yhtä pitkälle kuin aikaisemmin.
Perääntyvän Jupiterin ja Neptunuksen neliö pitää yritykset, valtiot ja ihmiset edelleen varpaillaan. Mikään ei ole nyt varmaa mihinkään suuntaan. Aikaisemmin toimineet jutut voivat osoittautua täysiksi fiaskoiksi ja toisaalta ihmeellisiä onnistumisia tapahtuu aivan odottamattomilla tavoilla. Elämä on äärimmäisen herkässä kehitysvaiheessa ja kaikki merkittävä tapahtuu tässä hetkessä, ei tulevaisuudessa. On tärkeää reagoida nopeasti ja fiiliksellä kaikkiin kohdalle tuleviin juttuihin.
Kyllä sen tietää, mikä tuntuu hyvältä ja mikä ei!
ASTRON SUURI KESÄALE voimassa vain tämän viikon eli 30.6.2019 klo 24.00 saakka. Siirry kesäalen pariin tästä.